шеговити разкази за Мутри
Шефът на борците събрал бригадата и казал:
- Писна ми хората да ни се подиграват, че сме ужасно прости! От утре ставаме интелигентни престъпници - хакери! Знаете ли, че с помощта на лаптоп, ковашки чук и плик за пазаруване - може да се обере банкомат?
Един редови борец попитал мазно:
- Как точно става това, шефе?
Оня подхванал:
- Значи, с ковашкия чук - удряме по банкомата, докато го разбием. Когато банкнотите се разпилеят на земята ги събираме и ги прибираме в плика за пазаруване.
Същият борец изпаднал в недоумение:
- Чакай малко, бе, шефе! При това положение - защо ни е изобщо лаптоп?
Другият го погледнал лошо и му се троснал:
- Ти си бил много прост, бе! Ами - какви хакери сме без лаптоп?!